เราไม่ทิ้งกัน ขอความร่วมมือกลุ่ม ผู้สละสิทธิ์ คืนเงินเยียวยา 5000 บาท
คลังขอความร่วมมือ กลุ่มผู้สละสิทธิ์ จำนวน 7666 ราย รีบคืนเงินมาตรการเยียวยา 5000 บาท เราไม่ทิ้งกัน หลังได้รับหนังสือเรียกคืนเงิน ภายใน 7 วันวันที่ 8 ก.ค. 2563 นายลวรณ แสงสนิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลังกล่าวถึงข้อเท็จจริงกรณีที่ในสื่อสังคมออนไลน์ได้มีการเผยแพร่เอกสารการเรียกคืนเงินจากกลุ่มผู้สละสิทธิ์มาตรการเยียวยา 5000 บาท โดย ณ วันที่ 14 มิ.ย. 2563 มีผู้สละสิทธิ์ 10121 ราย มีผู้คืนเงินให้กระทรวงการคลังครบถ้วนแล้ว 2455 ราย คงเหลือผู้ที่ยังไม่คืนเงิน 7666 รายทั้งนี้ กระทรวงการคลังจึงได้มีหนังสือแจ้งให้กลุ่มผู้สละสิทธิ์มาตรการเยียวยา 5000 บาท ดังกล่าว คืนเงินเยียวยาที่ได้รับไปแล้วทั้งหมดต่อกระทรวงการคลัง ซึ่งหลังจากมีหนังสือออกไปแล้ว ณ วันที่ 7 ก.ค. 2563 มีผู้คืนเงินเพิ่มเติม 84 รายดังนั้น เพื่อให้การสละสิทธิ์เสร็จสมบูรณ์ จึงขอความร่วมมือจากผู้แสดงความประสงค์สละสิทธิ์มาตรการเยียวยา 5000 บาท คืนเงินที่ได้รับไปเต็มจำนวนให้แก่กระทรวงการคลัง โดยสามารถดำเนินการผ่านเว็บไซต์ www.เราไม่ทิ้งกัน.comผ่าน Mobile Banking Internet Banking หรือ ATM ของธนาคารใดก็ได้ หรือนำหนังสือที่ได้รับไปติดต่อที่สาขาของธนาคารกรุงไทย จำกัด (มหาชน) ทั่วประเทศอย่างไรก็ตาม ในทางปฏิบัติเป็นไปได้ยากมากที่การยื่นความประสงค์สละสิทธิ์มาตรการเยียวยา 5000 บาท จะเกิดขึ้นจากความผิดพลาดโดยไม่ตั้งใจหรือมีผู้อื่นดำเนินการแทนโดยที่เจ้าตัวไม่รับทราบหรือยินยอม เนื่องจากการสละสิทธิ์จะต้องดำเนินการที่หน้าเว็บไซต์ www.เราไม่ทิ้งกัน.com ซึ่งมีหลายขั้นตอน และจะต้องระบุข้อมูลส่วนบุคคลและข้อมูลต่างๆ ที่ให้ไว้ในการลงทะเบียน รวมทั้งมีการยืนยันตัวตนผ่าน One Time Password หรือ OTP ที่ถูกส่งไปยังหมายเลขโทรศัพท์มือถือที่ใช้ในการลงทะเบียนอีกด้วย.
คลังขอความร่วมมือ กลุ่มผู้สละสิทธิ์ จำนวน 7666 ราย รีบคืนเงินมาตรการเยียวยา 5000 บาท เราไม่ทิ้งกัน หลังได้รับหนังสือเรียกคืนเงิน ภายใน 7 วัน
เราไม่ทิ้งกัน,ลงทะเบียนเราไม่ทิ้งกัน,ลงทะเบียนรับเงิน 5000,www.เราไม่ทิ้งกัน.com,วิธีรับเงิน5000,เงินเยียวยา 5000 บาท,โควิด-19